armvectores/hy_wikipedia_2023 huggingface dataset:
Շտաբ

Շտաբ (գերմ.՝ Stab), զորքերը կառավարելու հիմնական մարմին։ Լինում են՝

համազորային,
զորատեսակների և
զինված ուժերի տեսակների շտաբներ։


== Շտաբի խնդիրները ==
Շտաբի կարևոր խնդիրներն են՝

զորքերի և ղեկավարող մարմինների մշտական մարտական պատրաստության ապահովումը,
իրադրության վերաբերյալ տվյալների հավաքումը, ուսումնասիրումը, մշակումն ու գնահատումը,
օպերատիվ-տակտիկական հաշվարկների և առաջարկությունների զեկույցը հրամանատարին (մարտական գործողության պլանավորման ու ռազմական, գործողությունների ժամանակ որոշումներ կայացնելու համար),
մարտական գործողության (ճակատամարտի) պլանավորումը,
զորքերի կառավարման, փոխհամագործակցության ու բազմակողմանի ապահովվածության կազմակերպումը,
զորքերի անձնակազմի առօրյա կյանքի, կենցաղի, ուսուցման և դաստիարակության կանոնարկումը, ամուր կարգապահության, զինակարգի և կազմակերպվածության ապահովումը։


== Շտաբի աշխատանքը ==
Շտաբը իր աշխատանքը կատարում է գլխավոր հրամանատարի (հրամանատարի) որոշումների և վերադաս շտաբի կարգադրությունների հիման վրա։ Շտաբի աշխատանքը ղեկավարում է շտաբի պետը, որը հրամանատարի 1-ին տեղակալն է և նրա անունից իրավունք ունի կարգադրություններ անել ենթակա զորքերին։


===== Շտաբի ստեղծումը =====
19-րդ դարի սկզբին Ռուսաստանում ստեղծվեցին Գլխավոր շտաբ, բանակների և կորպուսների, հետագայում՝ նաև դիվիզիաների շտաբներ։ 19-րդ դարի վերջին - 20-րդ դարի սկզբին շատ երկրների բանակներում շտաբները ունեցել են մշտական հաստիքներ, հստակորեն որոշվել են դրանց անձնակազմի ֆունկցիաները։ Զորքերը կառավարելու համար օգտագործվել են տեխնիկական միջոցներ (հեռախոս, հեռագիր, ռադիո)։ Առաջին համաշխարհային պատերազմի տարիներին (1914-1918) ռուս, բանակում ստեղծվեցին ռազմաճակատների շտաբներ, իսկ Գերմանիայի, Ֆրանսիայի և Մեծ Բրիտանիայի բանակներում՝ բանակային խմբերի շտաբներ։ Առաջին և երկրորդ համաշխարհային պատերազմների միջև ընկած ժամանակաշրջանում ձևավորվել են ժամանակակից շտաբների կառուցվածքի հիմքերը։ Շտաբների գործունեությունը հետագա զարգացում է ապրել երկրորդ համաշխարհային պատերազմի (1939-1945) տարիներին։ Կարմիր բանակում զորամիավորումների շտաբները կազմված էին օպերատիվ, հետախուզական և այլ վարչություններից (բաժիններից)։ Կային նաև զորատեսակների շտաբներ։


== Շտաբի կառուցվածք ==
Պատերազմից հետո ԽՍՀՄ Զինված ուժերում կազմավորվել է շտաբների հետևյալ ընդհանուր կառուցվածքը՝

ԽՍՀՄ Զինված ուժերի Գլխավոր շտաբ,
զինված ուժերի տեսակների գլխավոր շտաբներ,
զինված ուժերի թիկունքի շտաբ, քաղաքացիական պաշտպանության շտաբ,
զորատեսակների և հատուկ զորքերի հրամանատարների շտաբներ։Շտաբներ կան նաև զորամիավորումներում, զորամասերում և այլն։ Նմանօրինակ շտաբներ կան նաև օտարերկրյա պետությունների զինված ուժերում։ ՆԱՏՕ-ի Միացյալ զինված ուժերում ստեղծվել է միացյալ շտաբ, իսկ Վարշավայի պայմանագրի մասնակից երկրների Միացյալ զինված ուժերում՝ այդ պետությունների Միացյալ զինված ուժերի շտաբ։
Կարծախ (այլ կիրառումներ)

Կարծախ, կարող է վերաբերել՝

Կարծախ - Կարզախ, հայաբնակ գյուղ Ջավախքում, Վրաստանի Ախալքալաքի շրջանում
Կարծախ - լեռ Հայաստանում, Պապաքարի լեռնաշղթայում, Թումանյանի տարածաշրջանի Շնող գյուղի մոտ
Լաչինի շրջան (Ադրբեջանական ԽՍՀ)

Անվան այլ կիրառումների համար տե՛ս՝ Լաչին (այլ կիրառումներ)
Լաչինի շրջանը (ադրբ.՝  Laçın rayonu) Խորհրդային Ադրբեջանի վարչական շրջան, որ գոյություն է ունեցել 1930-1991 թվականներին։ Նրա վարչական կենտրոնը Բերձոր (Լաչին) քաղաքն էր։ 


== Անուն ==
Համաձայն 7-րդ դարի հայ պատմիչ, գիտնական Անանիա Շիրակացու աշխատության՝ Լաչինի շրջանի տարածքը կոչվել է Աղահեճք, որը հանդիսացել է մ․թ․ա․ 4-ից մ․թ․ 5-րդ դարերում գոյություն ունեցած Մեծ Հայքի Սյունիք նահանգի 12 գավառներից մեկը (Աղահեճք գավառ)։ Աղահեճքի մասին է վկայել նաև մեկ այլ հայտնի հայ պատմիչ 8-րդ դարում գործունեություն իրականացրած Մովսես Կաղանկատվացին։ Աղահեճք անունը օգտագործվել է առնվազն մինչև 13-րդ դարը, ինչի մասին է վկայում 13-րդ դարի հայ պատմիչ Ստեփանոս Օրբելյանը։ 
13-րդ դարում արդեն Աղահեճք անվանը զուգահեռ օգտագործվում էին նաև Քաշաթաղ, Խոժոռաբերդ անունները։ Քաշաթաղն ու Խոժոռաբերդը Աղահեճքի գավառի ամրոցներից էին։ Հետագայում 2 կենտրոններից առավել ազդեցիկը դարձավ Քաշաթաղը, ինչի շնորհիվ գավառը սկսեցին կոչել Քաշաթաղ։ Այն հիմնականում ընդգրկում էր գավառի հարավային և հարավ-արևմտյան մասը։
16-րդ դարում Քաշաթաղ անվանը զուգահեռ գործածական է դառնում նրա կրճատ տարբերակը՝ Քշտաղ կամ Քշտաղի երկիր անվանաձևերը։ Մինչև 18-րդ դարերում այն շարունակվել է կոչվել Քաշաթաղ ի դեմս Քաշաթաղի մելիքության։
16-ից 18-րդ դարերում Աղահեճքի հյուսիս-արևելյան մասն առավել հայտնի էր Մաղավուզ անվամբ, իսկ 19-րդ դարի սկզբներին՝ Տառիստ անվամբ։
Խորհրդային միության տարիներին, երբ շրջանն ընդգրկված էր Խորհրդային Ադրբեջանի կազմում, անվանվում է Լաչինի շրջան և 1930-ից 1991 թվականներն այդ անունն էր կրում։
1990-ական թվականների սկզբներին տեղի ունեցած Արցախյան ազատամարտի արդյունքում շրջանի տարածքն անցնում է Արցախի Հանրապետության վերահսկողությանը և ընդգրկվում վարչատարածքային բաժանման մեջ՝ կոչվելով Քաշաթաղի շրջան։
Խորհրդային Միության փլուզումից հետո նորանկախ Ադրբեջանի Հանրապետությունը շարունակում է Քաշաթաղի շրջանի կենտրոնահյուսիսային հատվածը համարել իր վարչատարածքային միավոր և անվանել Լաչինի շրջան (տես՝ Լաչինի շրջան)։


== Տես նաև ==
Լաչինի շրջան (Ադրբեջան)
Քաշաթաղի շրջան


== Աղբյուրներ ==
Չետումալ

Չետումալ (իսպ. Chetumal), քաղաք Մեքսիկայի հարավ-արևելքում, Կինտանա-Ռոոն նահանգի մայրաքաղաքը և Օտոն-Բլանկոյի քաղաքային վարչական կենտրոնը: Ըստ 2005 թվականի  մարդահամարի, քաղաքի բնակչությունը կազմում էր 136.825 մարդ: 
Անվանումն առաջացել է մայաների լեզվով Ch’aak Temal բառից, որը թարգմանաբար նշանակում է  վայր, որտեղ աճում են  կարմիր ծառեր:

Տեղանքը, որտեղ գտնվում է ներկայիս քաղաքը, բնակեցված է եղել մայա ցեղի հնդկացիներով: Այստեղ գտնվում էր Chactemal ցեղախումբը, որը վերահսկում էր շրջակա տարածքը: Իսպանացիների ժամանումից առաջ վերջին ցեղապետը եղել է Նաչան Կանը (Nachán Can), ով որպես ստրուկ վերցրեց նավաբեկությունից փրկված երկու իսպանացիների` Գ. Գերերոյին  և Հ. դե Ագիլարային: Ի տարբերություն Ագիլարի, Գերերոն ամբողջովին ձուլվեց մայաների հասարակությանը, որեղ էլ  նա ապրոց: Նա սովորեց  մայաների լեզուն, Նաչան Կանային սովորեցրեց զինվորական մարտարվեստ: Ի պատասխան ՝ առաջնորդը Գերերոյին դարձրեց իր բանակի հրամանատար, և  դստերը` Զազիլ Հային ամուսնացրեց նրա հետ: Նրանք ունեցան մի քանի երեխա` Մեքսիկայի առաջին մետիսներին: Մեքսիկա նահանգը հենց այդպես էլ կոչվում է` «Մետիսների օրրան»: Սրան են նվիրված նահանգի հիմնի մի քանի տողեր: Տարածաշրջանի հեռավորության պատճառով այն չի դարձել իսպանացիների գաղութը: Այստեղ ապրում էին միայն մայաները: Պ. Դիասի  կառավարությունը որոշեց վերջ դնել այս իրավիծակին, և որոշեց պայքարել ապստամբների և հնդկացիների դեմ, որպեսզի  վերջապես բրիտանական Հոնդուրասի սահմանին հաստատի անցակետ: Քաղաքը հիմննադրվել է 1898 թվականի մայիսի 5-ին  Մեքսիկայի ռազմական ծովային ուժերի փոխգնդապետ Օտոն Պոմպեյո Բլանկո Նունես դե Կասերեսի կողմից, ինչպես Պայո-Օնդոն էր, բայց 1937 թվականին վերանվանվեց որպես Չետումալ: 1955 թվականի  սեպտեմբերի 19-ին  ուժեղ Ժանեթ փոթորիկից հետո  քաղաքը բնականորեն եղել է ավերված:Քաղաքը վերակառուցվեց ափից մի փոքր հեռու:1974 թվականի  հոկտեմբերի 8-ին Չետումալ քաղաքը դարձավ Կինտանա-Ռոո նահանգի մայրաքաղաքը:
Չետումալը տեղակայված է Յուկատան թերակղզու արևելքում՝ Կարիբյան ծովի ափին, Ռիո Օնդոյի և Չետումալ ծոցի միախառնման վայրում:


== Տնտեսություն ==
Քաղաքի տնտեսությունը հիմնականում կենտրոնացված է ծառայությունների մատուցման ոլորտի վրա՝ առևտուր, զբոսաշրջություն, կապի, պետական ​​և հանրային ծառայություններ: Գործում են նաև տեքստիլ արդյունաբերության մի քանի ձեռնարկություններ, ինչպես նաև հումքի շահագործմամբ զբաղվող փոքր և միջին ձեռնարկություններ: Ձկնորսության և շինարարության ոլորտը լավ զարգացած է:
Քաղաքը սպասարկում է Չետումալ միջազգային օդանավակայանը: Կա նաև նավահանգիստ, որը սպասարկում է տուրիստական ​​և առևտրային նավեր:


== Ծանոթագրություններ ==
Կառնուտ (այլ կիրառումներ)

Կառնուտ, կարող է վերաբերվել

Կառնուտ, գյուղ Հայաստանի Շիրակի մարզում, մարզկենտրոնից 10 կմ հյուսի-արևելք, Փամբակի լեռների ստորոտին։
Կառնուտ, ջրամբար Հայաստանի Շիրակի մարզում, Կառնուտ գյուղի մոտ։
Քիլիսեկ

Քիլիսեկ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
(974) Լիոբա

(974) Լիոբա (անգլ.՝ Lioba), աստերոիդ աստերոիդների հիմնական գոտում։ Հայտնաբերվել է 1922 թվականի մարտի 18-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,533599 ա. մ., առավելագույնը մոտենում է 2,2549 ա. մ. հեռավորության վրա և հեռանում 2,8123 ա. մ.։ Արեգակի շուրջ մեկ ամբողջական պտույտ է կատարում 1473,01 երկրային օրվա ընթացքում, իր ուղեծրով շարժվելով միջինում 0,244398 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,46° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(974) Լիոբա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վայոց ձոր (այլ կիրառումներ)

Վայոց ձոր կարող է վերաբերել՝

Վայոց ձորի մարզ - Հայաստանի մարզ։
Վայոց ձոր (գավառ) - Պատմական Հայաստանի Սյունիք նահանգի գավառներից։
Վայոց սար - լեռ (2586 մ) Վայոց ձորի մարզում, Կարմրաշեն գյուղից հարավ-արևմուտք։
Արաբերենի օր ՄԱԿ-ում

Արաբերենի օր ՄԱԿ-ում (արաբերեն՝ اليوم العالمي للغة العربية‎),  նշվում է ամեն տարի դեկտեմբերի 18-ին։ Միջոցառումը հիմնադրվել է ՄԱԿ-ի կրթական, գիտական և մշակութային կազմակերպության (ՅՈՒՆԵՍԿՕ) կողմից 2010 թվականին, «ձգտելով տոնել բազմալեզվությունը և մշակութային բազմազանությունը, ինչպես նաև նպաստել կազմակերպությունում բոլոր վեց պաշտոնապես գործող լեզուների հավասար օգտագործմանը»։ Որպես արաբերենի օր ընտրվել է դեկտեմբերի 18-ը, քանի որ այն «1973 թվականի այն օրն է, երբ Գլխավոր ասամբլեան արաբերենն ընդունեց որպես ՄԱԿ-ի պաշտոնական լեզու»։


== Ծանոթագրություններ ==


== Տես նաև ==
Մայրենի լեզվի միջազգային օր
Միջազգային հիշատակի օրեր
ՄԱԿ-ի պաշտոնական լեզուներ
Արաբական բարբառագիտության միջազգային ասոցիացիա-AIDA


== Արտաքին հղումներ ==
UN Arabic Language Day - Official Site (Arabic)
Գեորգե Ասաքիի անվան Յասսի տեխնիկական համալսարան

Գեորգե Ասաքիի անվան Յասսի տեխնիկական համալսարան (ռումիներեն՝ Universitatea Tehnică Gheorghe Asachi din Iași), պետական բարձրագույն ուսումնական հաստատություն, որը գտնվում է Յասիում՝ Ռումինիա։ Ռումինիայի ամենահին տեխնիկական բուհերից մեկը։


== Պատմություն ==
1813 թվականին գիտնական Գեորգե Ասաքին ստեղծել է Ռումինիայում տեխնիկական կրթության առաջին կենտրոնը՝ հողաշինարար ինժեներների դասարանը, որի հիման վրա հետագայում ստեղծվել է պետական ակադեմիան (1835) և Յասիի համալսարանը (1860)։
1912 թվականի նոյեմբերին այստեղ ստեղծվեց գիտությունների ֆակուլտետը, որտեղ ուսումնասիրվեցին էլեկտրատեխնիկական, կիրառական քիմիական և գյուղատնտեսական գիտությունները։
Ռումինիայի  1932, 1937 և 1938 թվականների կրթության մասին  օրենքները խրախուսվում են ինչպես գիտության էվոլյուցիան երկրում, այնպես էլ ուսումնական հաստատությունների զարգացման, մասնավորապես, Յասսի համալսարանի բժշկության և դեղագործության, գիտության, իրավունքի, փիլիսոփայության և բանասիրության, ինչպես նաև գյուղատնտեսության ֆակուլտետների ստեղծումը։ 1933 թվականին գյուղատնտեսական կրթության ստորաբաժանումը, որը մտնում է կիրառական գիտությունների վարչության կազմի մեջ, վերածվել է գյուղատնտեսական գիտությունների ֆակուլտետի։ Բաժանմունքի մյուս երկու ճյուղերը (էլեկտրատեխնիկայի դպրոց և տեխնոլոգիական քիմիայի ստորաբաժանում) վերակազմավորվել են 1937 թվականին՝ ստեղծելով պոլիտեխնիկական ինստիտուտը (Յասի), որին մեկ տարի անց միացվել է նաև գյուղատնտեսական գիտությունների ֆակուլտետը։
1948 թվականին անվանումը փոխվել է Գեորգե Ասաքիի պոլիտեխնիկական ինստիտուտը Յասիում, իսկ 1993 թվականի մայիսի 17-ից՝ այն դարձել է Գեորգե Ասաքիի անվան Յասսի տեխնիկական համալսարան։


== Կառուցվածք ==
Ներկայումս Յասսիի տեխնիկական համալսարանը ունի 11 ֆակուլտետներ և 3 բաժանմունքներ։

Կանտակուզինի անվան ճարտարապետության ֆակուլտետ
Ավտոմատացման և հաշվողական տեխնիկայի ֆակուլտետ
Քիմիական տեխնոլոգիաների և շրջակա միջավայրի պահպանության ֆակուլտետ
Քաղաքացիական շինարարության և շինարարական ծառայությունների ֆակուլտետ
Էլեկտրատեխնիկայի ֆակուլտետ
Էլեկտրոնիկայի, հեռահաղորդակցության և տեղեկատվական տեխնոլոգիաների ֆակուլտետ
Հիդրոտեխնիկական ճարտարագիտության, գեոդեզիայի և ինժեներական էկոլոգիայի ֆակուլտետ
Մեքենաների արտադրության և արդյունաբերական կառավարման ֆակուլտետ
Նյութագիտության և ճարտարագիտության ֆակուլտետ
Մեխանիկայի ֆակուլտետ
Մանրագործվածքների, կաշվե և արդյունաբերական կառավարման ֆակուլտետ
Շարունակական կրթության և ուսուցման կենտրոն
Պետական և մասնավոր բիզնեսի կառավարման համար կադրերի պատրաստման տարածաշրջանային կենտրոն
Կրթության և ուսուցիչների պատրաստման վարչություն


== Ծանոթագրություններ ==


== Արտաքին հղումներ ==
Համալսարանի պաշտոնական կայք(ռում.)
Գիո ազգային անտառ

Գիո ազգային անտառ (անգլ.՝ Gio National Forest), ազգային անտառ Լիբերիայի արևելքում գտնվող Նիմբա երկրամասում։ Նիմբայի այս անտառները հռչակվել են որպես
ազգային անտառ 1960 թվականին, և զբաղեցնում են 327 կմ² (Քառ.կմ) տարածք։ Ազգային անտառի հարևանությամբ է գտնվում Բոբլի փոքրիկ քաղաքը։ Անտառները ստեղծվել են հիմնականում շիմպանզեների քանակը բարելավելու նպատակով։


== Ծանոթագրություններ ==


== Աղբյուրներ ==
Gio National Forest (անգլ.)
Իստոպկի (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԻստոպկիԻստոպկի (ռուս.՝ Истопки), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիբորգիում

Սիբորգիում, քիմիական տարր է որի նշանն է Sg և ատոմային թիվը՝ 106

Պարբերական աղյուսակ
(1226) Գոլիա

(1226) Գոլիա (անգլ.՝ Golia), աստերոիդ աստերոիդների հիմնական գոտում։ Հայտնաբերվել է 1930 թվականի ապրիլի 22-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 2,582106 ա. մ., առավելագույնը մոտենում է 2,2948 ա. մ. հեռավորության վրա և հեռանում 2,8694 ա. մ., իսկ Երկրի ուղեծրին Գոլիա աստերոիդը նվազագույնը մոտենում է 1,3139 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1515,51 երկրային օրվա ընթացքում, իր ուղեծրով շարժվելով միջինում 0,237543 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1226) Գոլիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուրդումոշուր

Ուրդումոշուր (ռուս.՝ Урдумошур), գյուղ Ռուսաստանի Ուդմուրթական հանրապետության Դեբյոսկի շրջանի կազմում։
Բնակչությունը 2009 թվականին գրանցված տվյալներով կազմում էր 112 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վյազովկա (գյուղ, Սիչովսկի շրջան)

Անվան այլ կիրառումների համար տե՛ս՝ ՎյազովկաՎյազովկա (ռուս.՝ Вязовка), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուստ-Մայա

Ուստ-Մայա (ռուս.՝ Усть-Мая, յակուտ.՝ Уус-майа), քաղաքատիպ ավան Ռուսաստանի Սախա-Յակուտիայի հանրապետության Ուստ-Մայսկի ուլուսի կազմում։
Բնակչությունը 2010 թվականին գրանցված տվյալներով կազմում էր 2910 մարդ։


== Աշխարհագրություն ==
Գտնվում է Ալդան գետի ձախ ափին։ Հեռավորությունը մինչև Յակուտսկ. ցամաքային ճանապարհով 382 կմ, օդային ճանապարհով 10 կմ, ջրային ճանապարհով 1035 կմ։


== Պատմություն ==
Ավանը հիմնադրվել է 1930 թվականին։ Այստեղ կա ավանդական մշակույթի կենտրոն, միջին հանրակրթական ու երաժշտական դպրոցներ, առողջապահական հիմնարկներ։


== Կլիմա ==
Ավանում կլիման խիստ ցամաքային է։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալայա Ռոգան

Մալայա Ռոգան (ուկրաիներեն՝ Мала Рогань), գյուղ Ուկրաինայի Խարկովի մարզի Խարկովի շրջանում։ Բնակավայրը նախկինում նաև անվանվել է Պասեկովկա։ Հիմնադրվել է 1657 թվականին։
2001 թվականի տվյալներով Մալայա Ռոգան գյուղում բնակվում էր 2 603 մարդ։ Բնակավայրը զբաղեցնում է 2,99 կմ² տարածք։ Բնակչության խտությունը կազմում էր 870,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գանուլտի

Գանուլտի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 1470 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Տերնովոյ (Կլետսկի շրջան)

Անվան այլ կիրառումների համար տե՛ս՝ Տերնովոյ (այլ կիրառումներ)Տերնովոյ (ռուս.՝ Терновой), խուտոր Ռուսաստանի Վոլգոգրադի մարզի Կլետսկի շրջանի կազմում։
Բնակչությունը 2002 թվականին գրանցված տվյալներով կազմում էր 110 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կալաքյոյ (Դիարբեքիրի գավառ)

Անվան այլ կիրառումների համար տե՛ս՝ Կալաքյոյ (այլ կիրառումներ)Կալաքյոյ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ալեքսանդր Բիլաշ

Ալեքսանդր Իվանի Բիլաշ (ուկրաիներեն՝ Олександр Іванович Білаш, մարտի 6, 1931(1931-03-06), Գրադիժսկ, Գլոբինոյի շրջան, Ուկրաինական ԽՍՀ, ԽՍՀՄ - մայիսի 6, 2003(2003-05-06), Կիև, Ուկրաինա), ուկրաինացի կոմպոզիտոր, երաժշտություններ է գրել նաև ֆիլմերի համար, արժանացել է ԽՍՀՄ և Ուկրաինայի մի շարք պետական պարգևների, որոնց թվում՝ Ուկրաինայի հերոս կոչմանը։
1956-1961 թթ. Կիևի բանասիրության համալասրանում դասավանդել է երաժշտության տեսություն, 1976-1994 թթ. եղել է Ուկրաինայի կոմպոզիտորների միության Կիևյան ընկերության ղեկավարության անդամ։
Հեղինակ է բազմաթիվ քնարական երգեր, ռոմանսների, բալլադների, օպերաների, օպերետների և օրատորիաների, երաժշտություն է գրել մոտ 20 ֆիլմի համար։


== Արտաքին հղումներ ==
ԿինոՊոիսկ կայքում
Internet Movie Database կայքում
Биография. Ру կայքում


== Ծանոթագրություններ ==
Թիասիս

Թիասիս, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մանգա (այլ կիրառումներ)

Մանգան կարող է վերաբերել. 

Մանգա — ճապոնական կոմիքսներ
MaNga — թուրքական ալտերնատիվ ռոք և հիփ–հոփ խումբ
Մանգա (Բրազիլիա) — համայնք Բրազիլիայի Մինաս Ժերայս նահանգում
Մանգա (պտուղ) — արևադարձային պտուղ (հնդկական մանգիֆերա)
Մանգա (գետ) - գետ Ռուսաստանում, հոսում է Պուդոժսկի շրջանում և Կարելական ինքնավար հանրապետությունում։
Արփագետիկ (լեռ)

Արփագետիկ (Արփադաղ), լեռ Սյունիքի բարձրավանդակում։ Գտնվում է Հագարու գետի վերնագավում, գետի ձախ կողմում։ Բարձր՝ մոտ 1975 մետր։ Հիշատակում է Ղևոնդ Ալիշանը։


== Ավանդություն ==
Շահ Աբասի խաներից մեկը մեծ զորքով գալիս է Զանգեզուր՝ շահի զորքի ձիերի տարեկան կերը տանելու, այն հաշվով, որ մեծ գարու սար՝ արփա դաղ գոյանա։ Մելիքները բացատրում են խանին, որ իրենք չեն կարող այդ անել, քանի որ տարին շատ պակաս է և ժողովուրդը ուտելու հաց անգամ չունի։ Խանը սպառնում է հայերի դիակներից սար շինել, եթե չկատարվի հրամանը։ Մելիքները հավաքվում են Անգեղակոթ գյուղում, խորհուրդ են անում և որոշում են զենքի դիմել։
Գիշերով հարձակվում են խանի զինվորների վրա, կոտորում բոլորին, դիակներից մի մեծ բլուր շինում և վրան հող ածելով՝ անունը դնում են Արփա դաղ՝ Գարու Սար։


== Ծանոթագրություններ ==
Խուլդարա

Խուլդարա (վրաց.՝ ხულდარა), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 915 մարդ։


== Ծանոթագրություններ ==
Ժիրոնա

Խիրոնա (իսպ.՝ Gerona, կատ.՝ Girona), քաղաք Իսպանիայի հյուսիս-արևելքում, Կատալոնիայի ինքնավար մարզում։ Բնակչություն - 96 722 բնակիչ (2011 թվական)։


== Տոները ==
Հոկտեմբերի 29 քաղաքի բարեղոս Սուրբ Նարգիզի տոնավաճառում նշում են ծաղկի տոնը։ Տոնը ունի համընդհանուր բնույթ և նշվում է Իսպանիայի մի շարք հաղաքներում։ Կան մի շարք օրեր, երբ նշվում են քաղաքի բարեղոս սրբերի օրը։
Ծաղկի օրը այս տարածքի երկրորդ ավանդականտոնն է։ Այն նշվում է մայիսի երրորդ օրը և այն ունի տուրիստական բնույթ, և այդպես հյուրընկալում է մարդկանց Իսպանիայի տարբեր անկյուններից։ Տոնը ծնունդ է առել 1955 թվականին։


== Տրանսպորտ ==
Խիրոնայի օդանավակայան-Կոստա-Բրավա


== Թանգարաններ ==

Խիրոնայի արվեստի թանգարան
Խիրոնայի հնագիտական թանգարան
Քաղաքի պատմության թանգարան
Խիրոնայի հրեաների պատմության թանգարան
Խիրոնայի կինոյի թանգարան


== Բնակչություն ==


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Իսպանիայի ժողովրդական զինանշան
Ջինորայի համալսարան
օդանավակայանի կայք(չաշխատող հղում)
Քաղաքի քարտեզ
Մարզի թանգարան Archived 2014-05-17 at the Wayback Machine.
Իվանակ

Ֆյոդորովկա  (ռուս.՝ Иванак), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գենադի Նիկոլաև

Գենադի Նիկոլաև (ռուս.՝ Геннадий Философович Николаев, հունիսի 11, 1932(1932-06-11), Նովոկուզնեցկ, West Siberian Krai, ՌԽՖՍՀ, ԽՍՀՄ), ռուս խորհրդային արձակագիր, ֆանտաստ գրող, գրականագետ։ ԽՍՀՄ Գրողների միության անդամ է 1971 թվականից։


== Կենսագրություն ==
Գենադի Նիկոլաևը ծնվել է 1932 թվականի հունիսի 11-ին Ստալինսկ (ներկայում՝ Նովոկուզնեցկ) քաղաքում։ Ավարտել է Տոմսկի ճարտարագիտական համալսարանի ֆիզիկա-տեխնոլոգիական ֆակուլտետը։ Որպես ինժեներ աշխատել է Նովոսիբիրսկում, Ուստ-Կամենոգորսկում, Իրկուտսկում, Անգարսկում։
1971—1974 թվականներին եղել է «Սիբիր» (ռուս.՝ «Сибирь», Իրկուտսկ) ամսագրի, իսկ 1989—1991 թվականներին՝ «Աստղ» (ռուս.՝ «Звезда», Լենինգրադ) գրական ամսագրի գլխավոր խմբագիրը։
1999 թվականից բնակվում է Գերմանիայում։ Ռուսաստանի Դաշնության քաղաքացի է։


== Ստեղծագործություն ==
Գենադի Նիկոլաևի առաջին ստեղծագործությունը՝ «Плеть о двух концах» վիպակը, տպագրվել է Իրկուտսկի «Ангара» ալմանախում 1968 թվականին։
Առաջին գիրքը՝ «Плеть о двух концах», լույս է տեսել Արևելա-Սիբիրական գրքային հրատարակչությունում (Իրկուտսկ) 1970 թվականին։
1971 թվականին դարձել է ԽՍՀՄ Գրողների միության անդամ։
Գենադի Նիկոլաևը հեղինակ է 12 գրքերի, որ լույս են տեսել Մոսկվայում, Լենինգրադում, Իրկուտսկում։


== Ընտրյալ մատենագրություն ==
Плеть о двух концах։ Повесть. — Иркутск։ Вост.-Сиб. кн. изд-во, 1970. — 140 с. — Тираж 30 000 экз.
Большой дрозд։ Повесть и рассказы. — Иркутск, Вост.-Сиб. кн. изд-во, 1973. — 312 с. — Тираж 15 000 экз.
Лесная подстанция։ Повесть и рассказы. — М.։ Современник, 1978. — 335 с. — Тираж 100 000 экз.
Белый камень Эрдени։ Повесть // Белый камень Эрдени։ Сборник фантастики / Сост. Брандис Е., предисл. Стругацкие А. и Б. — Л.։ Лениздат, 1982. — Тираж 100 000 экз. — С. 484—535.
Город без названия։ Роман. — Л.։ Советский писатель, 1984. — 328 с. — Тираж 100 000 экз.
По важному делу։ Рассказы и повесть. — М.։ Советская Россия, 1984. — 349 с. — Тираж 75 000 экз.
День милосердия։ Рассказы и повести. — Л.։ Советский писатель, 1986. — 544 с. — Тираж 200 000 экз.


== Գրականություն ==
Писатели Восточной Сибири։ Биобиблиогр. указат. — Иркутск։ Вост.-Сиб. кн. изд-во, 1983. — С. 127—128.


== Ծանոթագրություններ ==


== Արտաքին հղումներ ==
Գենադի Նիկոլաևը Մաքսիմ Մոշկովի գրադարանում (ռուս.)
Геннадий Николаев в Журнальном зале (ռուս.)
Геннадий Николаев(չաշխատող հղում) на сайте ЦБС Иркутска (ռուս.)
Դասատուն

«Դասատուն» (ռուս.՝ «Училка»), 2015 թվականի ռուսական դրամատիկական ֆիլմ, որընկարահանել է ռեժիսոր Ալեքսեյ Պետրուխինը։
Ֆիլմի առաջին ցուցադրությունը կայացել է 2015 թվականի օգոստոսի 11-ին Վիբորգում կայացած ռուսական կինոյի «Պատուհան դեպի Եվրոպա» XXIII փառատոնի ժամանակ։ Ռուսական կինովարձույթում դրաման թողարկվել է 2015 թվականի նոյեմբերի 26-ին։
Ֆիլմի հեռուստատեսային պրեմիերան տեղի է ունեցել 2019 թվականի մայիսի 18-ին Առաջին ալիքով։
2017 թվականի հոկտեմբերի 20-ին մեկնարկել են «Վերջին փորձությունը» անվանումով սիքվելի նկարահանումները։ Ֆիլմի պրեմիերան տեղի է ունեցել 2019 թվականի օգոստոսի 29-ին։
Սյուժեն (և շատ դրվագներ) վերցված են ֆրանսիական «Վերջին դասը» (2008) ֆիլմից։


== Սյուժե ==
Դպրոցում կրակոց է հնչում։ Տան խնդիրների ու անկառավարելի աշակերտների հուսահատության հասած պատմության ուսուցչուհի Ալլա Նիկոլաևնան (Իրինա Կուպչենկո), որը 40 տարվա ստաժ ունի, պատանդ է վերցնում 11-րդ դասարանի աշակերտներին։ Նա որոշում է բարոյական դաս տալ նրանց, սակայն որոշ ժամանակ անց ինքն է դառնում հանգամանքների պատանդ։ Պատանդներ վերցնելու մասին իմանում է հատուկ նշանակության ջոկատի գնդապետ Կադիշևը (Անդրեյ Մերզլիկին), որը նախկինում եղել է Ալլա Նիկոլաևնայի աշակերտը, ուստի լավ է հասկանում նրան, ի տարբերություն ներկայի դպրոցականների։ Չնայած թվում է, որ Ալլա Նիկոլաևնան արդեն ի վիճակի չէ հասկանալ՝ զոհ է ինքը, թե հանցագործ։


== Դերերում ==


=== Դպրոցի աշխատակիցներ ===


=== Աշակերտներ ===


=== Այլ դերասաններ ===


== Նկարահանումներ ==
Ֆիլմի նկարահանումներն անցկացվել են Մոսկվայի մարզի Կորոլյով քաղաքի № 7 հանրակրթական դպրոցում, որտեղ ժամանակին սովորել է Կադիշևի դերակատար Անդրեյ Մերզլիկինը։ Ֆիլմը նկարահանվել է 2015 թվականի մարտին։


== Սաունդթրեք ==


== Մրցանակներ ==


== Շարունակություն ==
2015 թվականի հոկտեմբերի 16-ին հայտարարվել է, որ 2015/2016 թվականների ձմռանը կսկսվեն «Վերջին փորձարկումը» սիքվելի նկարահանումները։ Սյուժեի համաձայն՝ Ալլա Նիկոլաևնան իր դասարանը տանում է հայտնի մյուզիքլ դիտելու, բայց հանկարծ ամբողջ դահլիճը, որտեղ գտնվում է յոթ հարյուր մարդ, պատանդ է վերցվում ահաբեկիչների կողմից։ Միայն ուսուցչի խոսքի ուժը կարող է փոխել իրավիճակը և օգնել հանցագործներին զինաթափելուն։ Ըստ էության, ֆիլմը պետք է նվիրված լիներ Դուբրովկայի թատրոնում տեղի ունեցած ողբերգությանը, որը տեղի է ունեցել 2002 թվականի հոկտեմբերի 23-26-ը Մոսկվայում։
2017 թվականի հոկտեմբերի 20-ին Մոսկվայի մարզի Միտիշչի քաղաքում մեկնարկել են սիքվելի նկարահանումները։ Ֆիլմի պրեմիերան տեղի է ունեցել 2019 թվականի օգոստոսի 29-ին։


== Ծանոթագրություններ ==


== Արտաքին հղումներ ==
«Училка»(անգլ.) ֆիլմը Internet Movie Database կայքում
Ֆիլմի էջը «Русская Фильм Группа» կայքում Archived 2020-10-24 at the Wayback Machine.
Ֆիլմի պաշտոնական էջը «Стартфильм» կայքում
««Դասատուն» ֆիլմի էջը Ֆեյսբուքում (Ռուսաստան, 2015).» (ռուսերեն)։ // facebook.com 
««Դասատուն» (Ռուսաստան, 2015) ֆիլմի պաշտոնական թրեյլերը» (ռուսերեն)։ // youtube.com («Startfilm»)
THEY.

THEY., ամերիկյան R&B դուետ, որի անդամներն են Դանթե Ջոնսը (անգլ.՝ Dante Jones) և Դրյու Լավը (անգլ.՝ Drew Love):


== Գործունեություն ==


=== 2015: Դուետի ստեղծում և «Nü Religion» ===
Դանթե Ջոնսը ծնվել է Կոլորադո նահանգի Դենվեր քաղաքում, իսկ Դրյու Լավը ծնվել է մայրաքաղաք Վաշինգտոնում։ Նրանք դուետը ստեղծել են 2015 թվականին Կալիֆորնիա նահանգի Լոս Անջելես քաղաքում։ 2015 թվականի հոկտեմբերի 13-ին դուետը թողարկեց իր առաջին «Nü Religion» անվանումը կրող մինի ալբոմը։ Երեք երգ ներառող մինի ալբոմը դրական արձագանքներ ստացավ երաժշտական քննադատների կողմից։ Դուետի անդամները նշել են, որ մինի ալբոմը ձայնագրելու ընթացքում նրանք ոգեշնչվել են Taking Back Sunday-ի, New Edition-ի, Babyface-ի և Կուրտ Քոբեյնի երաժշտությունից։ 2015 թվականի հոկտեմբերի 22-ին դուետը Zhu-ի և Սքրիլլեքսի հետ համատեղ թողարկեցին «Working for It» սինգլը, որը ավստրալիական ARIA Charts հիթ շքերթում զբաղեցրել է 30-րդ հորիզոնականը։


=== 2016: Շրջագայություն ===
2016 թվականի սկզբին դուետը շրջագայությունների մեկնեց ամերիկացի երգիչ Բրայսոն Թիլերի հետ, որի նպատակն էր գովազդել Թիլերի «Trapsoul» ալբոմը։ 2016 թվականի ամռանը դուետը թողարկեց իր «Say When» և «Deep End» սինգլները, որոնք հորիզոնականներ զբաղեցրեցին «Billboard»-ի Twitter Emerging Artists հիթ շքերթում։ Օգոստոսի 8-ին «The Guardian» թերթը դուետին ներկայացրեց իր «Շաբաթվա նոր դուետ» էջում։ Նույն տարվա հոկտեմբերին դուետը նաև ընդգրկվեց «Complex» ամսագրի կազմած «2016 թվականի լավագույն նոր երաժիշտները Ամերիկայում» ցանկում։


== Ծանոթագրություններ ==


== Արտաքին հղումներ ==
Պաշտոնական կայք
Թուրանի դաշտավայր

Թուրանի դաշտավայր, դաշտավայր Միջին Ասիայում և Ղազախստանի հարավային մասում․ մեծ մասամբ զբաղեցված է անապատներով (Կարակում, Կզըլկում և այլն)։ Տարածությունը շուրջ 1.5 միլիոն կմ² է։ Առանձին իջվածքների հատակը ծովի մակարդակից ցածր է (Կարագիե 132 մ)։


== Անվանում ==
Հայտնի է նաև Թուրանի հարթավայր անունով։ Ենթադրում են, որ «Թուրան» անվանումն առաջացել է հին պարսկերեն թույրիա «արագավազ, սրընթաց» բառից (հավանաբար ելնելով այն տպավորությունից, որ հարևան նստակյաց ժողովուրդների վրա թողել են այստեղով դեպի Եվրոպա և Արևմտյան Ասիա անցնող անասնապահ քոչվորները, որոնք շարժվում էին արագավազ նժույգներ հեծնած)։


== Ծանոթագրություններ ==
(7467) 1989 WQ1

(7467) 1989 WQ1, աստերոիդ Մարսի ուղեծիրը հատող աստերոիդների խմբում։ Հայտնաբերվել է 1989 թվականի նոյեմբերի 25-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 1,65396 ա. մ., առավելագույնը մոտենում է 1,4445 ա. մ. հեռավորության վրա և հեռանում 1,8634 ա. մ.։ Արեգակի շուրջ մեկ ամբողջական պտույտ է կատարում 776,94 երկրային օրվա ընթացքում, իր ուղեծրով շարժվելով միջինում 0,463358 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7467) 1989 WQ1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թեոդորոս Ռշտունի (այլ կիրառումներ)

Թեոդորոս Ռշտունի եզրը կարող է վերաբերել.

Թեոդորոս Ռշտունի - Հայոց մարզպան, սպարապետ, հայոց իշխան (7-րդ դար)
Թեոդորոս Ռշտունի - հայոց կաթողիկոս 930-941
Թեոդորոս Ռշտունի - պատմավեպ Ծերենցի հեղինակությամբ
Կատիկաս

Կատիկաս (հուն․՝ Κάθομαι), գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների՝ բնակչությունը կազմում է 333 մարդ։ Տեղակայված է Պաֆոս քաղաքից 23 կմ դեպի հյուսիս։


== Ժողովրդագրություն ==


== Ծանոթագրություններ ==


== Աղբյուրներ ==
Kathikas, Paphos Archived 2015-02-13 at the Wayback Machine. (անգլ.)
Սենտ Բերնարդ շրջան (Լուիզիանա)

Սենտ Բերնարդ շրջան (անգլ.՝ Saint Bernard Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 4.646 կմ² է, բնակչությունը՝ 35.897 մարդ (2010 թ. տվյալներով)։ Շրջկենտրոնն է Շելմետ բնակավայրը։ Կազմավորվել է 1807 թ.։
Վայի (Օբի գավառ)

Վայի (ֆր.՝ Vailly), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 280 մարդ, բնակչության խտությունը` 24.89 մարդ/կմ²։ Բնակավայրը զբաղեցնում է 11.25 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 70 կմ հարավ, Տրուա քաղաքից` 9 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 211 աշխատունակ (15-64 տարեկան)  բնակիչ, որոնցից ակտիվ էին 157-ը, իսկ ոչ ակտիվները` 54։ Ակտիվության ցուցանիշը կազմում է 74,4 %։ 157 աշխատունակ մարդկանցից աշխատել է 145 անձ (76 տղամարդ և 69 կին)։ Գործազուրկ են եղել 12 անձ (6 տղամարդ և 6 կին)։ 54 անաշխատունակներից 13-ը եղել են աշակերտներ կամ ուսանողներ, 32-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բառեյրա (Սեարա)

Բառեյրա (պորտ.՝ Barreira), համայնք Բրազիլիայում՝ Սեարա նահանգի կազմում։ Գտնվում է Սեարա նահանգի Հարավ-կենտրոնական մարզում։ Մտնում է Շորոզինյու գավառի կազմի մեջ։ Բնակչությունը կազմում է 18 698 մարդ՝ 2006 թվականի տվյալներով։ Գրավում է 245,946 կմ2 տարածք։ Բնակչության խտությունը՝ 76,0 մարդ/կմ²։


== Պատմություն ==
Քաղաքը հիմնադրել է 1987 թվականանի ապրիլի 15-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 34 861 514,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.944,31 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,619 (տվյալները ՄԱԿ-ի զարգացման ծրագրի)
Վասիլևսկոե (գյուղ, Ռուզսկի շրջան)

Անվան այլ կիրառումների համար տե՛ս՝ ՎասիլևսկոեՎասիլևսկոե (ռուս.՝ Васильевское), գյուղ Ռուսաստանի Մոսկվայի մարզի Ռուզսկի շրջանի կազմում։
Բնակչությունը վերջին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էս Սուվեյրա

Էս-Սուվեյրա  (արաբ․՝ ‎‎الصويرة) կամ Էսաուիրա, նախկինում Մոգադոր, նավահանգստային քաղաք է Մարոկկոյի՝ Ատլանտյան ափին, Ագադիրից 170 կմ հյուսիս և Մարաքեշից 170 կմ արևմուտք։ Քաղաքին է պատկանում  ոչ մեծ Մոգադոր կղզին, որի անվամբ էր կոչվում քաղաքը, մինչ Մարոկկոյի անկախության ճանաչումը։ «Մոգադոր» անվանումը ենթադրաբար ունի պորտուգալական ծագում։ Էս-Սուվեյրա անվանումը, որն առավել  հստակորեն փոխանցում է  արաբերենի ձևաբանական առանձնահատկությունները, պահպանվել է միայն ռուսերենում։ Մնացյալ լեզուներում տեղական բարբառային արտասանությամբ հնչում է «Էսաուիրա»։
Քաղաքի կենտրոնը ներառված է ՅՈՒՆԵՍԿՕ-ի Համաշխարհային ժառանգության օբյեկտների կազմում։


== Պատմություն ==
Ձկնորսության նավահանգիստը հայտնի էր փյունիկեցիներին դեռևս մ.թ.ա. 7-րդ դարում, իսկ ավելի ուշ նաև հռոմեացիներին։ Աստիճանաբար նավահանգիստը դարձավ ոչ միայն  ծովային առևտրի կետ, այլև քարավաններին ուղղորդող կայան, իսկ ժամանակ առ ժամանակ` նաև ապաստարան ծովահենների համար։
1506 թվականին պորտուգալացիները սկսեցին ամրապնդել քաղաքը։ Սաադիտների դինաստիայից Մուլայ Աբդելմալեկի օրոք 1628 թ-ին շարունակվում էր ամրությունների շինարարությունը։ 1765 թվականին Ալաուիթների դինաստիայից Մուհամմեդ 3-րդ Բեն Աբդալլահը որոշեց Մոգադորը դարձնել Մարոկկոյի խոշորագույն նավահանգիստը։ Պլանավորման աշխատանքները հանձնարարվեցին ֆրանսիացի բանտարկյալներին։
Հետագա դարերում քաղաքն ամրապնդեց կարևոր առևտրային կետի կարգավիճակը մինչ 1893 թվականին ֆրանսիական զորքերի կողմից Տիմբուկտու քաղաքի գրավումը։ Կապված դրա հետ` բազմաթիվ առևտրային ճանապարհներ փակվեցին, և Մոգադարը կորցրեց իր երբեմնի նշանակությունը։
1960-1970-ական թվականներին քաղաքը վերածվեց հիպիների Մեքքայի։
Այս պահին Էս-Սուվեյրան Մարոկկոյի խոշոր քաղաքների բնակիչների և եվրոպացիների համար սիրելի վայր է։ Քաղաքում զարգացած է սննդի և կաշվի արդյունաբերությունը։


== Կրթություն ==
Էս Սուվեյրայում կա մի ֆրանսիական միջազգային դպրոց։


== Մշակույթը ==
Էս Սուվեյրան մշակույթով հարուստ քաղաք է։ Ամբողջ քաղաքով մեկ կան մի շարք փոքր պատկերասրահներ։ 1998 թվականից ի վեր աշխարհի երաժշտության Գնաուա փառատոնը կազմակերպվում է Էս Սուվեյրայում՝ հունիսի վերջին շաբաթում։ Այն համախմբում է ամբողջ աշխարհի արտիստներին։ Չնայած հիմնականում փառատոնը կենտրոնանում է Գնաուա երաժշտության վրա, այն ընդգրկում է նաև ռոք, ջազ և ռեգի։ Այն տևում է 4 օր և տարին մեկ անգամ համախմբում է 450000 այցելուներ։

2001 թվականին քաղաքի մեդինան ներառվել է ՅՈՒՆԵՍԿՕ-ի Համաշխարհային ժառանգության օբյեկտների կազմում։
1998 թվականից սկսած` այստեղ ամեն տարի անցկացվում է Գնաուա երաժշտական փառատոնը։
		
		


== Էս-Սուվեյրան կինեմատոգրաֆիայում ==
1952 թվականին Օրսոն Ուելլսը Մոգադորում նկարահանել է «Օթելլո» ֆիլմը։
2004 թվականին «Երկնային արքայություն» ֆիլմի նկարահանման համար Էս-Սուվեյրան վերստեղծվեց միջնադարյան Երուսաղեմի։
«Գահերի խաղը» հեռուստասերիալի երրորդ սեզոնում Էս-Սուվեյրան ներկայացվեց որպես ստրուկների վաճառքով զբաղվող քաղաք Աստապորի ծոցում, որտեղ Դեհեներիս Թարգարիենը ստրուկներ էր գնում բանակի համար։


== Պատկերասրահ ==

		
		
		
		
		
		


== Ծանոթագրություններ ==
Նիկոլաե Բոտգրաս

Նիկոլաե (Նիկոլայ) Բոտգրոս (ռումիներեն՝ Nicolae Botgros, հունվարի 25, 1953(1953-01-25) կամ 1953, Badicul Moldovenesc, Cahul District, Մոլդովա), մոլդովացի երաժիշտ և կոմպոզիտոր, Մոլդավիայի պետական ֆիլհարմոնիայի «Լեուտարի» ժողովրդական երաժշտության անսամբլի գեղարվեստական ղեկավար։ Մոլդովական ԽՍՀ ժողովրդական արտիստ (1988)։


== Կենսագրություն ==
Նիկոլաե Բոտգրոսը ծնվել է 1953 թվականի հունվարի 25-ին Մոլդովական ԽՍՀ Կագուլի շրջանի Բադիկուլ Մոլդովենեսկ գյուղում (ներկայում՝ Մոլդովայի Հանրապետություն՝ երաժիշտների ընտանիքում. նրա հայրը եղել է ջութակահար, երկու եղբայրները նույնպես փոքր տարիքից նվագել են տարբեր երաժշտական գործիքներ։
Նիկոլաե Բոտգրոսը երաժշտություն է սովորել է Սորոկիի մշակութային-լուսավորական ուսումնարանում, իսկ 1990 թվականին ավարտել է ուսումը Քիշնևի կոնսերվատորիայում (ջութակահար և դիրիժոր)։
1970-ական թվականների սկզբին Նիկոլաե Բոտգրոսն աշխատել է «Չոկիրլիա» նվագախմբում։ 1973-1974 թվականներին որպես ջութակահար աշխատել է «Մուգուրել» նվագախմբում, իսկ 1974-1978 թվականներին՝ «Ժոկ» անսամբլում։ 1978 թվականից Նիկոլաե Բոտգրոսը գլխավորում է «Լեուտարի» անսամբլը, որ կազմակերպվել էր «Մուգուրել» ժողովրդական անսամբլի հիման վրա։ Ելույթ է ունեցել ԽՍՀՄ տարբեր քաղաքներում ու արտասահմանում՝ Եվրոպայում ու Ամերիկայում։ «Լեուտարի» անսամբլն արժանացել է բազմաթիվ մեդալների ու դիպլոմների։
Նիկոլաե Բոտգրոսն ամուսնացած է Լիդիա Բեժենարուի հետ։


== Պարգևներ ==
Մոլդովական ԽՍՀ ժողովրդական արտիստ (1988)
2000 թվականին պարգևատրվել է Մոլդովայի Հանրապետության շքանշանով


== Ծանոթագրություններ ==


== Արտաքին հղումներ ==
Նիկոլաե Բոտգրոս
Nicolae Botgros - Dirijorul orchestrei "Lautarii" din Chisinau (ռում.)
Nicolae Botgros: Graţie feciorului meu şi nurorii, în acest an voi pleca la mare (մոլդովերեն)
Վիդրիցա (գյուղ, Խիսլավիչսկի շրջան)

Վիդրիցա (ռուս.՝ Выдрица), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոմո (այլ կիրառումներ)

Կոմո, կարող է վերաբերել՝

Կոմո - Իտալիայի մեծությամբ երրորդ լիճը
Կոմո - գավառ Իտալիայում
Կոմո - քաղաք Իտալիայում
Ֆրեդի Թորփ

Ֆրեդերկ Նիկոլաս Թորփ (անգլ.՝ Frederick Nicholas Thorp, մարտի 7, 1994(1994-03-07), Կենսինգտոն և Չելսի, Մեծ Լոնդոն, Անգլիա, Միացյալ Թագավորություն), բրիտանացի դերասան։ Առավել հայտի է Օվերդրայվ (2017) ֆիլմում, Նեթֆլիքսի «Անվտանգություն» (2018) և «Ճակատագիր։ Վինքս սագա» (2021–2022) հեռուստասերիալներում կատարած դերերով։


== Վաղ կյանք ==
Ծնվել է Լոնդոնի Քենսինգթոն և Չելսիում՝ Նիք Թորփի և Անտոնիա Մենլիի ընտանիքում։ Ունի ավագ քույր՝ Օֆելիան:.
Սովորել է Օքսֆորդի ամառային Ֆիլդս դպրոցում։ Հետո ընդունվել է Էթոն քոլեջ։ 2013 թվականի ամառն անցկացրել է Նյու Յորքում, որտեղ սովորել է Լի Սթրասբերգի անվան թատրոնի և կինոյի ինստիտուտում։ Աշնանը հոգեբանություն է ուսումնասիրել Էքսետերի համալսարանում, որտեղ նա մասնակցել է թատերական ներկայացումների EUTCo-ի միջոցով։


== Ֆիլմագրություն ==


=== Ֆիլմ ===


=== Հեռուստատեսություն ===


=== Թատրոն ===


== Ծանոթագրություններ ==


== Արտաքին հղումներ ==
Ֆրեդի Թորփ Internet Movie Database կայքում
Ջակոբո Հարության

Ջակոբո Հարության (իսպ.՝ Jacobo Harrotian, 19-րդ դար, Հալեպ - 20-րդ դար, Դոմինիկյան Հանրապետություն), հայկական ծագումով մեքսիկացի գեներալ, ով մասնակցել է Մեքսիկական հեղափոխությանը։ Հայտնի է եղել նաև որպես բարերար, ով կառուցել է ճանապարհներ, որոնք իր քաղաքը կապել են տեղական այլ գյուղերի հետ։


== Կենսագրություն ==
Ջակոբո Հարությանը ծնվել է Հալեպում սիրիահայերի ընտանիքում։ Հետագայում բնակվել է Մեքսիկայի Գեռերո նահանգի Սումպանգո դել Ռիո քաղաքում։
20-րդ դարի սկզբի Մեքսիկական ճգնաժամի ժամանակ Ջակոբոն ծառայել է կառավարական զորքերում և լավ համբավ է ունեցել։ 1910 թվականին նշանակվել է Մեքսիկայի նախագահական բանակի չորրորդ կորպուսի հրամանատար։ Հեղափոխության սրացումից հետո Ջակոբոն դարձել է գեներալ Վիկտորիանո Ուերտայի կողմնակիցը։ 1911 թվականի մայիսին Ուերտոյի կողմից նշանակվել է Սան Պեդրոյի մոտ կառավարական զորքի դեմ մղվող ճակատամարտի հեծելազորի հրամանատար։ Կառավարական զորքերը պարտության են մատնել Ուերտայի գլխավոր կորպուսին, սակայն Ջակոմոյի հրամանատարությամբ հեծելազորը կարողացել է պարտության մատնել Խուան Վիլի բանակին։ Այս ճակատամարտից հետո Հարությանը նշանակվել է գեներալ Ուերտոյի գլխավոր խորհրդական, ով 1913 թվականի փետրվարին հեղաշրջում կատարելով՝ դարձել է երկրի ժամանակավոր նախագահը, իսկ Ջակոբոյին նշանակել է նախագահական բանակի գեներալ։
1914 թվականին Հարությանը և Լուիս Մեդինա Բարոնը գլխավորել են կառավարական զորքերը ընդդեմ ձախ արմատական ուժերի։ Հունիսի 23-ին Սակատեկասի մոտ տեղի է ունեցել ճակատամարտ, որի հետևանքով զոհվել են 5-6 հազար դաշնային զինվորներ և մոտ երեք հազար մարտիկ Հյուսիսային դիվիզիայից։ Կառավարական զորքերի պարտությունը թուլացրել է նախագահ Ուերտոյի դիրքը, ով ժողովրդին նոր բարեփոխումներ էր խոստացել։ Չնայած խոստումներին, Ուերտոն խստացրել է դիկտատուրան, և հիասթափված Հարությանը, հրաժարական տալով, հեռացել է հեղափոխական թև, որը գլխավորել է նրա նախկին հրամանատար և ընկեր Խուան Ալմազանը։ 1915 թվականին նա ընդունվել է հեղափոխական կոմիտեի խորհրդի անդամների գլխավոր վարչություն, սակայն, իմանալով հայ ժողովրդի նկատմամբ իրականացված ցեղասպանության մասին, մեկնել է Սիրիա, որտեղ ապրում էին հարազատները։ Համաձայն մեքսիկական արխիվների՝ Սիրիայում աջակցել է հայրենակիցներին և 1924 թվականին մեկնել է Սան Ֆրանցիսկո։
Հայտնի է, որ Ջակոբոն ակտիվ մասնակցություն է ունեցել հայ երիտասարդներին, որպես Ֆրանսիայի հայկական լեգեոնի մաս, ներգրավվելու Թուրքիայի դեմ սկսված արշավներում։


== Մատենագիտություն ==
NARANJO Francisco (1935)։ Diccionario biográfico Revolucionario։ Mexico: Imprenta Editorial "Cosmos"։ ISBN 968-805-293-0 


== Ծանոթագրություններ ==


== Արտաքին հղումներ ==
Jacobo Harootian, andanzas de un armenio en la Revolución mexicana
Տրիկալա

Տրիկալա (հուն․՝ Τρίκαλα), քաղաք Հունաստանում՝ Թեսալիայի հյուսիս-արևմուտքում։ Գտնվում է ծովի մակարդակից 115 մ բարձրութան վրա՝ Թեսալիայի արգավանդ հարթավայրում, Պինյոսի ձախ ափին։ Քաղաքը գտնվում է Լարիսայից 56 կմ հարավ-արևմուտք, Աթենքից՝ 244 կմ հյուսիս-արևմուտք։ Տրիկեյ համայնքի վարչական կենտրոնն է։ Բնակչությունը 2011 թվականի մարդահամարի տվյալներով 61,653 մարդ է։
Քաղաքում գործում են տեքստիլի, սննդի, ծխախոտի, կաշվի-կոշիկի, փայտամշակման և մետաղամշակման ձեռնարկություններ։
Քաղաքով է անցնում ազգային 6-րդ ճանապարհը, եվրոպական E92 ճանապարհի հատվածը և ազգային 30-րդ ճանապարհը։ Քաղաքում գործում է երկաթուղային «Տրիկալա» կայարանը, որ գտնվում է Պալեոֆարսալոս-Կալամբակա ճանապարհին։


== Պատմություն ==

Հին Թեսալիայի Տրիկա (հուն․՝ Τρίκκη, լատ.՝ Tricca) ամրացված քաղաքը հիշատակել է դեռևս Հոմերոսը իր «Իլիական» պոեմում։ Այն հիշատակել են նաև ավելի ուշ շրջանի հեղինակները։ Քաղաքը գտնվել է Լիթեոսի ձախ ափին՝ Հոմֆ բնակավայրից արևելք՝ այն շրջանում, որ նախկինում կոչվել է Դորիդա, իսկ ավելի ուշ՝ Հեստիեոտիդա (հին հունարեն՝ Ἑστιαιῶτις ή Ἱστιαιῶτις)։ Սա եղել է երեք արգոնավորդների հայրենիքը, ինչպես նաև Ասկլեպիոսի հավանական ծննդավայրը։ Քաղաքից ոչ հեռու՝ Պինդոսի ստորոտին է գտնվել բժիշկ-աստված Ասկլեպիոսի տաճարը՝ իր տեսակով բժշկական մի կենտրոն, որտեղ նաև կրոնական պաշտամունք է եղել։
10-րդ դարի վերջին Տրիկալան գտնվել է Բուլղարական առաջին կայսրության տիրապետության տակ (920—922, 977—983, 996—997 թվականներ), երբ Սամուել Կոմսաձագն ու Սիմեոն Առաջինը նվաճել են այն, այնուհետև անցել է Մեծ Վլախիայի տիրապետությանը։ Հետագայում քաղաքը ձեռքից ձեռք է անցել՝ լինելով Էպիրոսի բռնապետության (1215-1230, Թեսալիայի բռնապետության (1230-1335), Նիկիայի կայսրության (1241-1261), Բյուզանդիայի (1261-1335), Սերբա-հունական թագավորության (1348-1373), դարձյալ Բյուզանդիայի (1335—1348, 1373—1394, 1403—1411) և Օսմանյան կայսրության (1394—1403 և 1411—1881) տիրապետության տակ։
Տրիկալան իր ներկայիս անունը ստացել է թուրքերից և գրեթե չորս դար՝ 1411-1826 թվականներին, դարձել օսմանյան Ռումելիա նահանգի կենտրոնը։ Ավելի ուշ՝ 1826—1867 և 1873—1881 թվականներին, մտել է Բիտոլի վիլայեթի մեջ, 1867-1873 թվականներին այն նաև եղել է Սալոնիկի վիլայեթի կենտրոնը։ Անկախ Հունսատանին քաղաքը միավորվել է 1881 թվականին Բեռլինյան պայմանագրով։ Սակայն 1897 թվականի հույն-թուրքական պատերազմի ժամանակ ապրիլի 28-ին Տրիկալան դարձյալ նվաճվել է թուրքերի կողմից և մոտ վեց ամիս եղել նրա տիրապետության տակ։
Պինդոսի իշխանության գոյության ժամանակ իշխանության պետական հավաքները կազմակերպվել են Տրիկալեում։


== Տեսարժան վայրեր ==

Քաղաքում պահպանվել են Ասկլեպիոսի տաճարի ավերակները։ Այստեղ պահպանվել են նաև հելլենիզմի ու հռոմեական շրջանի հուշարձաններ, այդ թվում՝ խճանկարներ, բաղնիքներ, ստոաներ։ Քաղաքը՝ նախկին ակրոպոլիսի տեղում կառուցված և իշխող դիրք ունեցող բյուզանդական ամրոցով, Լիթեոս գետով, որը Պինյոսի վտակն է, բաժանվում է երկու մասի։ «Նոր» քաղաքում հետաքրքիր են Սուրբ Դիմիտրի Սոլունացու և սուրբ Անարծաթասերների եկեղեցիները։


== Քույր քաղաքներ ==


== Ծանոթագրություններ ==


== Գրականություն ==
«Трикала»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Պաշտոնական կայք
Ասկարովո (գյուղ, Բուրզյանսկի շրջան)

Անվան այլ կիրառումների համար տե՛ս՝ ԱսկարովոԱսկարովո (ռուս.՝ Аскарово, բաշկիրերեն՝ Аҫҡар), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 530 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անճղոց թաղ

Անճռոց թաղ, թաղամաս Արևմտյան Հայաստանի Վանի նահանգի Մոկս քաղաքում։ 1909 թվականին ուներ 24 բնակիչ։


== Ծանոթագրություններ ==
Նիկոլայ Բուլգանին

Նիկոլայ Ալեքսանդրովիչ Բուխարին (ռուս.՝ Николай Александрович Булганин, մայիսի 30 (հունիսի 11), 1895, Նիժնի Նովգորոդ, Ռուսական կայսրություն - փետրվարի 24, 1975(1975-02-24), Մոսկվա, ԽՍՀՄ), խորհրդային քաղաքական և ռազմական գործիչ, գեներալ-գնդապետ, ԽՄԿԿ ԿԿ քաղբյուրոյի անդամ (1948—1958), Խորհրդային Միության մարշալ (1948, տիտղոսից զրկվել է 1958 թվականին), ԽՍՀՄ Նախարարների խորհրդի նախագահ (1955-1958), առաջին տեղակալ 1950 թվականից, պատգամավոր 1947 թվականից, 1938-1944 թվականներին, սոցիալիստական աշխատանքի հերոս (1955)։ 
Եղել է նաև ԽՍՀՄ ժողովրդական կոմիսարների խորհրդի նախագահի տեղակալ։ Երեք անգամ (1938-1940, 1940-1945, 1958) ստանձնել է ԽՍՀՄ Պետական բանկի նախագահի պաշտոնը։ 1953-1955 թվականներին եղել է պաշտպանության, 1947-1949 թվականներին՝ ԽՍՀՄ զինված ուժերի նախարար։ 1937-1938 թվականներին՝ ՌՍՖՍՀ ժողովրդական կոմիսարների խորհրդի նախագահ։ ԽՍՀՄ 1-5-րդ գումարումների Գերագույն խորհրդի պատգամավոր (1937-1962)։
Եղել է Իոսիֆ Ստալինի մերձավորներից։


== Պարգևներ ==


== Ծանոթագրություններ ==


== Արտաքին հղումներ ==
Նիկոլայ Բուլգանինի շիրիմը «Find a Grave» կայքում